بسم الله الرحمن الرحيم. السلام عليكم ورحمة الله وبركاته. معكم محمد شاني التاعب من قناة الدعوة الاسلامية على اليوتيوب والنهارده هنتكلم عن خلاصة كتاب براهين وجود الله. للدكتور سامي عامري. لكن قبل ما نتكلم عن هذه الخلاصة تحديدا لهذا الكتاب
نتكلم عن مشروع تلخيص الكتب او خلاصات الكتب او عصير الكتب بشكل عام. لكن قبل ما ندخل في اي تفاصيل يا ريت تعمل لايك للفيديو لان ده بيساهم في انتشار محتوى القناة وما تنساش الاشتراك في القناة وتفعيل الجرس علشان تقدر تتابع كل جديد. ولو تقدر تدعم وترعى محتوى القناة وموضوع تلخيص الكتب بشكل عام
تقوم بزيارة صفحتنا على بيتريون او بيبال او حتى قم بالانتساب في القناة. ستجد اللينكات كلها تحت في وصف الفيديو. ايه موضوع خلاصة الكتب وعصير لو شفنا مع بعض صفحة مدونة التاعي. ده المفروض الموقع بتاعي بتاعة دوت كوم. وعليه كل الابحاث والشروحات والحاجات المتعددة
نقابية وفيه مكتبة وحاجات كتير. هتلاقي فيه قايمة رئيسية من فوق فيها زراير. ولو فاتح الموقع من على الموبايل فهتلاقي الزرار اللي عليه تلات شرط دول تدوس عليه هيفتح لك برضه القوايم كلها. لو فتحنا عصير الكتب هنلاقي المشروع القديم اللي انا كنت شغال عليه. مجموعة كبيرة جدا
من الكتب سواء مراجع مسيحية او مراجع اجنبية ايا كان. حتى هنا باللغة الانجليزية اهم المراجع الاجنبية في نقد الالحاد وادلة وجود ونقد الداروينية وهكزا. لو دست على اي كتاب هيفتح لك الصفحة اللي تقدر تحمل فيها عصير الكتاب او خلاصة الكتاب بي دي اف
او دوكوم. والموضوع باختصار ان دي اهم الاقتباسات اللي انت ممكن تقراها من هذا المرجع. برضو نفس الكلام لو جينا عند المكتبة وخلاصة الكتب هنلاقي ان في مجموعة كتب هنا. الفرق الرئيسي ما بين عصير الكتب وخلاصة الكتب ان خلاصة الكتب بتبين اهتماماتي الحالية
واللي تعتبر متنوعة جدا. يعني هتلاقي في خلاصة الكتب كتب مناسبة لكل الناس. وفيها كل الكتب اللي احنا بنناقشها في سلسلة حكاوي الكتب. مع الاخ محمد ريان والاخ عمر امين. لكن عصير الكتب كنت مهتم اكتر بالمراجع المهمة. سواء مراجع مسيحية او
مراجع اجنبية متعلقة بادلة وجود الله او نقد الضروني. المفروض ان ايضا في خلاصة الكتب هرجع مرة تانية اقرا كتب متخصصة في نفس مواضيع سواء في القضايا الفكرية المعاصرة او مواضيع الايمان والالحاد او مواضيع مقارنة الاديان والحوار الاسلامي المسيحي. وممكن باذن الله عز وجل
هعمل فيديو مستقل عن ازاي بقرأ الكتاب وبلخصه وايه الادوات اللي انا بستخدمها لان انا استثمرت في ايباد واي كتاب بقرأه لازم اصوره الاول على السكانر وبعديه على اكتر من برنامج سواء البرامج اللي بحول بها الكتاب الى بي دي اف قابل للنسخ
اول برامج اللي انا باستخدمها على الايباد علشان اعلم على الاقتباسات والخص الكتب. او البرامج اللي بارجع استخدمها على الكمبيوتر عشان اراجع الخلاصة اللي انا بعد كده بنشرها على المدونة. النهاردة هنتكلم عن خلاصة كتاب في غاية الاهمية. مرجع من اهم المراجع في مجال الايمان والالحاد. هنلاقي هنا
كتاب براهين وجود الله. تأليف الدكتور سامي عامر. هتلاقي هنا تحميل الخلاصة دوكيومنت وبي دي اف. وغلاف الكتاب. في العادة انشر الخلاصة على المدونة. لما الخلاصة يكون حجمها معقول. بحيث ان انت ممكن بالفعل تقراها من على المدونة. لو حملنا خلاصة الكتاب
المدونة هنلاقي ان خلاصة الكتاب حجمه حوالي متين وسبعين صفحة. وبسبب ان الخلاصة نفسها ضخمة فالخلاصة معمول لها فيروس. المتين وتمانين الصفحة دول هم اهم مادة علمية ممكن تقراها من كتاب براهين وجود الله. للدكتور سامي عمرو. وبالتالي اللي انا بانصح به
لو انت طالب علم جاد لازم تقرا الكتاب ولو على الاقل مرة واحدة. بعد كده تعتمد على هذه الخلاصة. باسترجاع اهم مادة علمية متعلقة بالكتاب او موجودة في الكتاب. وده خصوصا لو انت مبتدئ. يعني ما قريتش كتب كتير في مجال الايمان والالحاد وادلة وجود الله. لكن لو انت قريت كتب كتير قبل كده في
وحاسس ان انت ما عندكش وقت تقرا هذا الكتاب العملاق اللي هو يعتبر مرجع في غاية الاهمية يبقى اقل حاجة تعملها انك تقرا الخلاصة. اللي هي مرة تانية اهم مادة علمية موجودة في هذا الكتاب. فبما ان الكتاب نفسه
سبعمية وخمسين صفحة طلعنا منه حوالي متين وتمانين صفحة خلاصة تقدر تفهم ان هذا الكتاب في غاية الاهمية. كل ما كانت خلاصة الكتاب كبيرة. ده اللي ده على ان الكتاب في غاية الاهمية. لو جينا نبص هنا على خلاصة الكتاب هنلاقي ان الدكتور سامي عمل اللي ربنا يحفزه ويبارك
فيه مقسم الكتاب لمقدمة قبل البدء. وبعد كده مقسم الكتاب اربع ابواب. فهنا الدكتور سامي عامري بيبدأ الكلام عن خلفيته هو الفكرية والثقافية والبيئة اللي هو نشأ فيها من اجل ايصال فكرة في غاية الاهمية للقارئ. وهي فكرة ان الكلام اللي موجود في هذا
كتاب مش كلام واحد مسلم تقليدي. نشأ في بيئة اسلامية محافظة فبيسمع كلام هو حافظه من الصغر وخلاص. لا الكتاب ده وكذلك كتابي منهجية الوصول الى الحق. بيمثلوا البراهين والادلة اللي احنا اقتنعنا بها شخصيا كادلة دامغمة
على وجود الله عز وجل. والدكتور سامي عامر بيستخدم عنوان براهين. لان البرهان معناه باختصار الوصول الى اليقين في المسألة يعني لا يوجد احتمال اخر. الا ان ده دليل على وجود الله. وبالرغم من ان الكتاب ضخم سبعمية وخمسين صفحة الا ان الدكتور سامي عامري بيأكد
على ان كان ممكن يتقال اكتر من كده بكتير. وانا شخصيا اقتنعت بده جدا. وكنت كتبت منشور عندي على صفحتي على الفيسبوك ممكن اضع اللينك تحت الوصف اتكلمت فيه عن اني كتبت كتاب في نفس الموضوع الادلة على وجود الله. بعنوان منهجية الوصول الى الحق. وفي هذا الكتاب انا
استعرض فيه اهم الادلة والبراهين الدالة على وجود الله. استفضت في دليل او برهان معين اللي هو حدوث الكون. وبعدين ذكرت باقي الادلة والبراهين بنوع من الاختصار. والا ممكن كل دليل او برهان يتكتب فيه كتاب ضخم اكبر من كده بكتير. الكلام ده
حقيقي وواقعي مش مبالغة. لو الدكتور سامي عامر في سبعمية وخمسين صفحة اتكلم عن بعض البراهين الدالة على وجود الله او انا شخصيا في كتابي منهجية الوصول الى الحق. في حوالي ربعميت صفحة ذكرت اهم البراهين والادلة على وجود الله. فكان ممكن ان الدكتور سامي
امري يكتب في كل برهان مجلد سبعمية وخمسين صفحة. الاخ مصطفى ناصر القديح له كتاب مستقل في الضبط الدقيق الصنع وده يا دوبك ايه ؟ دليل واحد او برهان واحد. او يعتبر قسم واحد من البراهين او الادلة
على وجود الله. ايوة موضوع الضبط الدقيق تحتيه حاجات كتير. بس هو في الاخر يعتبر عنوان. زي ما بالزبط انا استفدت في موضوع حدوث الكون كدليل على وجود الله في كتاب منهجية الوصول الى الحبل. الشخص المتشكك في وجود الله او الشخص الملحد لازم يدرك النقطة دي
فداء يعني ما تجيش تقول لي ان لو انا قريت هذا الكتاب هقتنع ولا مش هقتنع؟ اعتقادي الشخصي ان كل واحد وثقافته وتعليمه تيمو ممكن يكون كتاب الدكتور سامي عمري تقيل عليك. ولو ان مش كل كلامه هيكون تقيل عليك
فانا ظني ان اي كتاب جيد وقيم ومحكم. زي كتاب الدكتور سامي عامري او حتى كتابي منهجية الوصول الى الحق. او غيره من الكتب الجيدة في المجال كتاب واحد يكفي انك تقتنع بوجود الله عز وجل. وتقتنع بتهافت فكرة الالحاد بشكل عام
لكن مع ذلك لازم تفهم ان ده مش كل اللي عند الدكتور سامي عمري في موضوع براهين وجود الله. لازم تبقى فاهم كده. ان لو هو الف كتاب في الموضوع فده مش كل اللي كان ممكن يقوله. او ده مش كل المادة العلمية اللي هو جمعها. والا في موضوع البراهين والادلة على
الله عز وجل هو احق موضوع يتقال عنه ان احنا لو جبنا كل الكتب اللي في الدنيا وخصصناها للكتابة عن براهين وادلة وجود الله. فكل الكتب اللي في الدنيا مش هتكفي. عشان نتكلم عن كل التفاصيل المتعلقة بكل دليل او برهان. بعد
كده الكتاب منقسم لاربع ابواب. الباب الاول مدخل معرفي الى سؤال الايمان والالحاد. الدكتور سامي عامر يخصصه للكلام عن المواضيع اللي كل شخص بيبحث في هذا المجال لازم ياخد باله منها. في الفصل الاول الاسئلة الوجودية والحاجة الى طلب جوابها
الفصل ده الى مباحث المبحث الاول الايمان والسؤال والمبحث الثاني الايمان حق ام واجب؟ ودايما في نهاية كل فصل يضع مراجع للتوسع وده ممتاز جدا. ده بس علشان تبقى مدرك
النقطة الرئيسية اللي قالها الدكتور سامي في البداية ان اللي انا كاتبه ده مش كل اللي عندي في الموضوع. وي كأن ده مجرد مدخل بس بس عشان تبقى واخد بالك من اهم الحاجات اللي المفروض تكون عارفها. حوالين الموضوع اللي انا باتكلم عنه. لكن كل موضوع باتكلم عنه في
مراجع للتوسع. من ضمن الحاجات اللي انا عملتها لو دوست هنا على مراجع للتوسع ان انا اخترت من المراجع اللي الدكتور سامي عامر اللي ذكرها اهم المراجع اللي مفروض تاخد بالك منها من وجهة نظري. ففي الجزء ده كتاب الايمان والحياة للدكتور يوسف القرضاوي او كتاب رابيزا خرايس
والكتاب ده مترجم باللغة العربية. الفصل الثاني بيتكلم فيه عن المواقف العقدية في مسألة وجود الله. وذكر مذهب وهي والربوبية والالحاد واللا قدرية والشيقية واللاكتراثية. وبرضو مراجع للتوسع. بعد كده الفصل الثالث البرهان المقنع. حقيقته
ووجوب وحده. بيتكلم الاول عن العلاقة ما بين الايمان والبرهان. وهل للبرهان شرط ضروري للايمان؟ وبعدين المعرفة بين العقل والحس وكلام الدكتور سامي عامري عن موضوع العقل ده في غاية الاهمية. العقل حجيته وحدوده الحس حجيته وحدوده. بعد
كده بيتكلم عن العلم وسؤال الايمان. العلم الطبيعي وعلاقته بمسألة وجود الله. وموضوع العلماوية وعلاقة الالحاد بالعلم وموضوع الخبر وهل نستطيع ان نستدل بالخبر؟ وبعدين في الفصل الرابع بيتكلم عن الالحاد. وهل الالحاد
حد بيقدم لنا اي حاجة اصلا. والجزء ده الدكتور سامي عامر استفاض فيه في كتابين تانيين. يعني هو له كتاب اسمه الالحاد في مواجهة نفسه. من اصدارات مركز رواسخ ايضا. ومن احدث اصدارات الدكتور سامي كتاب الالحاد يهزم نفسه. عندما تكون حجج الالحاد دلائل الايمان
فهنا الدكتور بيتكلم عن ان الالحاد هو كمان في ايمان. وايمان غير مبرهن. وبيتكلم عن موقف الالحاد من العقل والعقلانية والنقطة دي في غاية الاهمية. لما بتوصل للجزء ده من الكتاب بتبدأ تحس ان المذهب الالحادي لا يمكن يكون اختيار عقلاني
لان من موجبات الالحاد اسقاط العقل كوسيلة للوصول الى الحق. النقطة دي مهمة جدا والنقطة دي الدكتور سامي عامري بيأكد عليها كتير جدا. وخصوصا مرة تانية في الخاتمة. بيأكد على فكرة ايه؟ ان انت لو ملحد
مش هتقدر تلتزم بلوازم الالحاد فعلا. لان الانسان عنده قناعة عميقة بانه من خلال الحواس والعقل والمبادئ العقلية الاولية يستطيع الانسان ان يصل الى حقائق لكن حسب التصور الالحادي لا يستطيع الانسان ان يعتمد على عقله. ولا يستطيع الانسان ان يضمن ان
قادر على الوصول الى الحق الفكرة دي بالنسبة لي مبهرة. والدكتور سامي في بداية الكتاب بيقول لك اندهش. يعني حاول تفكر في الافكار كده. واندهش. ان لو واحنا قلنا ان عقل الانسان وحواسه والمبادئ والمعارف العقلية الاولية المغروسة في الانسان. من خلال دول
الانسان بالفعل قادر على الوصول الى الحقائق يبقى ده معناه بالضرورة وجود الله عز وجل. لا يوجد تبرير لكون الانسان قادر على الوصول الى الحق غير ان فيه خالق خلق الانسان ويريد من الانسان انه يصل الى الحق. غير كده ما فيش. لو ده مش الواقع
يبقى الانسان فقد ثقته في حواسه وفي عقله. في ان هم قادرين بالفعل للوصول الى الحق وعلشان كده الالحاد بيفتح الباب لمذهب الشكوكية اسكابت سيزيم ضرورة. بعد كده في فصل بيتكلم
عن المغالطات الالحادية بيبدأ الاول في بعض المغالطات المنطقية الشائعة. وبعد كده معارضات الحادية فاسدة. شبه خايبة كده بيقولوها على اساس ان هذه موانع تمنع الانسان من الوصول الى نتيجة اثبات وجود الله. بعد كده بنبدأ بقى بالبراهين
الباب الثاني برهان النفس. ومن خلال التأمل في ترتيب الدكتور سامي عامر للبراهين الدالة على وجود الله فهمت نقطة في غاية الاهمية. ان في زي ما تقول كده طريقين ممكن تمشي فيهم فيما يخص ترتيب البراهين الدالة على وجود الله
الطريق الاول انك تبدأ من الانسان والطريق الثاني انك تبدأ من الكون. هل فيه طريقة احسن من التانية؟ انا في منهجية الوصول الى الحق اخترت طريق انك تبدأ من الكون. لماذا يوجد شيء بدلا من لا شيء؟ لماذا الكون بالكيفية التي
عليها وبعد كده بقى تمشي في ايه في نشأة الحياة ونشأة الانسان وخصائص الانسان وكزا. الدكتور سامي عامري اختار انه يبدأ من الانسان النص القرآني بيقول ان الانسان علشان يصل الى الحق
عنده مجالين كبار يتأمل فيهم. سنريهم اياتنا في الافاق اولا. يعني في كل حاجة حواليك وفي انفسهم سنريهم اياتنا في الافاق وفي انفسهم حتى يتبين لهم انه الحظ. ايضا في ايات اخرى
ربنا بيقول وفي الارض ايات للموقنين. وفي انفسكم افلات بصرون. فكأن ربنا في القرآن بيقول ايه الادلة على وجود الله عز وجل. تتأمل في الكون تتأمل في نفسك ربنا رتبهم كده. فانا حسيت ان هو ده الترتيب الافضل. بحيث ان احنا حنبدأ باننا نتأمل في الكون. ونسأل اولا
هو الكون ده كله جه منين؟ وجه ازاي؟ فنتكلم عن الخلق. هل الكون ده حادث ولا ازلي؟ وبعد كده نشوف مراحل الكون الى ان نصل الى نشأة الانسان. فيبقى عندك حدوث الكون اولا الخلق والايجاد. وبعد كده بقى كل
مستويات الاحكام والتصميم والاتقان اللي موجودين في الكون. ففي اولا القوانين والنظام. وبعدين الضبط الدقيق للكون. وفي بقى عندك مستويات الضبط المختلفة التي تسمح بنشأة الحياة على الارض. ثم نشأة الحياة على الارض. ثم نشأة الانواع المختلفة من الكائنات الحية. ثم
في النهاية نشأة الانسان وخصائص الانسان. الدكتور سامي عمري قال لك هنبدأ ببرهان النفس. ويك ان ده اقرب شيء لك تقدر تتأمله. او بطريقة اخرى نقدر نقول ان لابد ان نتأمل اولا في الانسان اللي
في اي حاجة تانية. من ناحية حاجات كتير. من ضمنهم قدرة الانسان اصلا على التأمل والتفكر والتدبر الوصول لاي نتيجة. وبالتالي لما تفكر في نفسك اولا ومدى قدرتك على اي حاجة في الدنيا. اللي من ضمنهم ايه
انك تتأمل في الكون وتفكر فيه. ستجد ان حالك ضرورة برهان على وجود الله عز وجل. برهان النفس انت كانسان برهان قاطع على وجود الله عز وجل. فبيبدأ الاول ببرهان النزوع الفطري
نتكلم عن الفطرة وفكرة ان الاصل في الانسان الايمان بوجود الله عز وجل. والطارق على تاريخ البشرية الالحاد انكار وجود الله. وان طوال التاريخ الانساني بنقدر نرصد ان الانسان ده مؤمن متعبد
وليس ملحدا منكرا لوجود الله. او منكر لوجود اله بشكل عام. ودراسات بقى على الاطفال ودراسات انتروبولوجية وهكذا. فهو هنا في الفصل الاول ده برهان النزوع الفطري. وتكلم في تفاصيل كثيرة جدا رائعة. بعد كده في البرهان الاخلاقي. وبالمناسبة
ربنا بقارن كتير ما بين كتاب الدكتور سامي عامري براهين وجود الله وكتابي منهجية الوصول الى الحق بسبب ان انا لما عملت كتاب منهجية الوصول الى الحق. وانا بخلص فيه كان الدكتور سامي عامري اصدر كتابه براهين وجود الله. كتاب براهين
الله بتاع الدكتور سامي عمري الطبعة الاولى بتاعته سنة الفين وتمنتاشر. وكتابي منهجية الوصول الى الحق. طبيعته الاولى الفين وتسعتاشر. انا لما ادركت ان الدكتور سامي العامري اصدر كتابه وانا كنت شغال في كتابي جا لي نوع من انواع الاحباط بسبب اني قلت في نفسي خلاص الدكتور سامي اكيد قفل
موضوع مستحيل اكون زكرت حاجة زيادة عن اللي كتبها الدكتور او فيما معناه يعني مستحيل اللي هيقرا كتاب الدكتور سامي ثم يقرأ كتابي يجد في كتابي فائدة زائدة. ده كان تصوري قبل ما اقرأ كتاب الدكتور سامي عمري اصلا. وللاسف انا
اتأخرت في قراءة كتاب الدكتور سامي. لكن مؤخرا قرأت الكتاب بالكامل وبعمق وبتركيز في التفاصيل. ادركت طبعا قطعا ولا شك ان الدكتور سامي عامر قايل في كتابه كلام كتير جدا انا ما جبتش سيرته في كتابي. لكن في نفس الوقت وجدت انك
في تفاصيل غير موجودة عند الدكتور سامي عمي. وده شيء فرحني. قلت الحمد لله. وبالتالي اللي يقرا كتاب الدكتور سامي هيستفيد واللي هيقرا كتابي منهجية الوصول الى الحق هتزداد استفادته. وهتنور له حاجات كتير جدا جدا هو قراها هنا. وكتاب
دكتور سامي هينور له حاجات كتير عندي. فبقت فيه علاقة تكاملية ما بين كتابين. فتحديدا في الجزء الخاص بالبرهان الاخلاقي. هتلاقي فيه في الكتاب بعض التفاصيل اللي الدكتور سامي عامري ما ذكرهاش هتساعد في فهم هذا الباب بشكل اكبر. فالمهم هنا الدكتور سامي بيقول
ان موضوع الاخلاق والتفاصيل المتعلقة حولها برهان على وجود الله عز وجل. بمعنى ان الانسان كائن اخلاقي عنده نزعة اخلاقية. بمعنى ان هو مفتور على ان بعض الافعال صح. وبعض الافعال غلط
طب القوانين الاخلاقية دي جت منين؟ وليه الانسان يجد في نفسه هذه النزعة؟ تبريره الوحيد وجود الله عز وجل. انه خلق الانسان بهذه الكيفية. ومن ضمن الحاجات اللي انا ركزت عليها وكذلك الدكتور سامي عمري. وكنت سعيد جدا ان في تفاوت في الاقتباسات
يعني المراجع اللي زكرها الدكتور سامي طبعا فيه بعض المراجع المشتركة لكن كتير منها مختلفة. انا ذكرت اقوال كثيرة جدا عن الاقوال اللي زكرها الدكتور سامي. لكن فيه ترابط او اشتراك في موضوع ايه؟ ان دايما الدكتور سامي بيذكر ملاحم
كده ينتصرون لبرهان الاخلاق. او ملاحدة ينتصرون للبرهان اللي الدكتور سامي عامري بيشرحه. وسواء الملاحدة دول بينتصروا للبطولة او بيعترفوا ان فيه مشكلة هي نفس المعنى. فكرة ان انت عندك المذهب الالوهي في المقابل مذهب الالحادي. كل الادلة والبراهين بتنصر مذهب الالوفي واتباع المذهب الالحادي
بيوضحه ان هم عندهم مشكلة كبيرة مع هذا البرهان. من ضمن الحاجات اللي الدكتور سامي عمري اجاد فيها في كتابه فكرة نقوده وردود انه بيذكر ايه انتقادات الملاحدة على هذا البرهان وبيرد عليها. بعد كده الفصل الثالث برهان العقل. ومرة تانية
دكتور سامي عامري بيتكلم عن ان المذهب المادي الطبيعي الداروين الالحادي بيهدم قدرة العقل على الوصول الى الحق. وبعد كده بيتكلم عن الوعي وان هذه الظاهرة غير متسقة مع التصور المادي الطبيعي الضروين الالحادي. وفيه هنا مبحث الدماغ
ومشكلة فائض الحاجة الى البقاء. انا طبعا الكتاب بتاعي منهجية الوصول الى الحق. تقريبا لا يتعرض لنقد الداروينية. وكل انت فضلت ان الموضوع ده يتحكي في كتاب مستقل. لان الموضوع فيه تفاصيل كتيرة جدا. وكنت بالفعل حضرت الموضوع والمفروض ان يكون فيه كتاب بيتكلم
عن الموضوع ده موضوع نشرة الحياة وبعد كده نشأة الانواع المختلفة من الكائنات الحية ففي سياق هذا الجزء يبقى فيه نقد للدارونية ثم نشأة الانسان والاستفاضة في الكلام عن التأمل في الانسان وخصائصه براهين
ادلة على وجود الله. حتى من خلال المراجع اللي انا اطلعت عليها مم ما فتش على الفكرة دي. وده بيوضح لي قد ايه كتاب الدكتور سامي كتاب نفيس. انا قريت حوالي خمسين كتاب في الموضوع. ولا كتاب منهم ذكر النقطة دي. ده معناه ايه؟ ان
اطلاع الدكتور سامي عمري في حتة تانية خالص. والواحد احيانا بيختر اللي هو انت خلاص يعني معقولة تقرا كتاب بعد الخمسين كتاب دول تلاقي فيها معلومة جديدة؟ اه. وما اوتيتم من العلم الا قليلا. وده درس انا اتعلمته اني لا احتقر
اي كتاب في اي مجال ما دام من اهتماماتي. ما دام المؤلف جيد وتم مدحه في المجال. ان دا مش كتاب اي حد ده كتاب للدكتور سامي عمري. يبقى لازم تتوقع ان على الاقل لو ما اتعلمتش منه حاجة جديدة وده نادر
كن احكم لك الموضوع بشكل جيد جدا. واكيد مستواك في الموضوع بعد قراءة كتاب للدكتور سامي مش هيبقى زي ما قبله مستواك هيكون اعلى. ايه فكرة مشكلة فائض الحاجة الى البقاء؟ دي من ضمن المشكلات والتحديات اللي بتواجه الضرونية
القدرات العقلية والذهنية للانسان اعلى بكثير جدا من مجرد الحاجة الى البقاء. اللي هو فيما معناه لو عقل الانسان اتطور. والدافع الاساسي للتطور هو الحاجة الى البقاء احنا عقلنا اتطور بشكل ازيد بكتير جدا جدا. من مجرد الحاجة الى البقاء. ازيد بكتير جدا
بشكل لا يوصف مما ادى الى قدرة الانسان على اكتشاف الافاق وهكذا. وقدرة الانسان على تسخير الكوكب لخدمته وهكذا والتقدم التكنولوجي الرهيب اللي احنا وصلنا له الفصل الرابع برهان الغريزة. وهنا الدكتور سامي عامل بيتكلم اكتر عن الحيوانات. وان الكائنات الحية فيها غرائز مختلفة. المذهب
المادي الدرويني الطبيعي الالحادي غير قادر على تبرير وجود هذه الغرائز بعد كده بنوصل للباب السالس ايات الله في وجود الوجود. وهنا كالعادة الدكتور سامي عامري بيلفت الانظار لنقطة في غاية الاهمية. انا
اما جيت تناولت هذا الموضوع لم اتناوله بهذا العمق. فكرة ايه؟ ان مجرد الوجود دليل على وجود الله. الموضوع ده انا اتكلمت عنه شوية فكر الدليل ان كان وان الانسان بيتأمل في الكون فيجد ان كل ما حوله تقريبا حادث والانسان لا
ايشعر باي شيء يدل على ان هذا الوجود واجب الوجود. او ضروري الوجود. لان كل شيء حواليه الانسان له بداية وله كان بعد ان لم يكن فبيبتدي يسأل سؤال لماذا يوجد شيء بدلا من لا شيء
اذا كان الشعور الفطري الغريزي اللي بيأيده التأمل ان الحدوث والعدم هو الاصل. فلماذا يوجد وجود فهي النقطة دي الدكتور سامي عمري بيتكلم عنها باستفاضة. وده اللي اسمه برهان الامكان. وبيرد على اهم انتقادات الملاحدة حول
هذا الموضوع. بعد كده بيدخل على برهان المعنى. واحيانا كنت باحس ان ترتيب المواضيع ممكن ما يكونش افضل حاجة. بمعنى ان برهان الغريزة الدكتور سامي عمري لم يتكلم فيه كثيرا عن النفس البشرية. فده كان يتحط في الجزء اللي بنتكلم فيه عن الدارونية ونشأة الكائنات الحية الاخرى. في
قابل برهان المعنى ده كان يتحط بعد برهان الاخلاق. لانه متعلق اصالة بالانسان. هو طبعا فيه جزء المتعلق بالوجود. لكن انا باعتقد ان كان مفروض حتى يتحط قبل الكلام عن برهان الامكان والكلام عن الوجود. يعني
كان يبقى اخر حاجة متعلقة بالنفس. عشان يبقى مدخل للكلام عن الكون. برهان المعنى عبارة عن ايه؟ فكرة ان الانسان قادر على اكتشاف المعنى اللي موجود حقيقة في الكون. هو الدكتور بيبدأ بالكلام عن عدمية الالحاد. وبعد كده
كون الناطق بالمعنى. دليل المفهومية هو احنا ليه اصلا قادرين نفهم الكون؟ دليل النظام ان الكون فيه نظام وقوانين واحنا قادرين نكتشفها. ودليل الرياضيات ده معنى زائد على دليل مفهومية قدرة الانسان على وصف النظام
قوانين من خلال لغة الرياضيات وفيه ملمح رائع ذكره الدكتور سامي عمري. ان فكرة الرياضيات فكرة غير مادية. كان عالم الرياضيات زي عالم اللغة. شيء متعلق بالمعنى. معنوي وليس مادي. وده في حد ذاته دليل على وجود الله. ليس له
تبرير الا بوجود الله. بعد كده في الفصل الثالث بيتكلم عن الخلق. موضوع بقى الحدوث ان الكون بالفعل حادث كان بعد ان لم وده معناه ضرورة افتقار الكون للخالق. فيبقى حدوث الكون برهان على وجود الله. فبيتكلم
برضه عن الادلة العقلية على نفي ازلية الكون او على حدوث الكون. ثم الادلة العلمية على نفي ازلية الكون او على حدوث الكون. وبرضو كنت سعيد ان انا لي كلام زائد. اضافي لم يزكره الدكتور سامي. فين نقطتين دول
سواء براهين عقلية او براهين علمية. وخصوصا في البراهين العلمية. لان الجزء ده في كتابي منهجية الوصول الى الحق هو اكبر جزء في الكتاب. بعد كده بقى بيدخل على الباب الرابع ايات الله في نظم الكون. وده اكبر باب في الكتاب. فالدكتور
بيبدأ ببرهان الضبط الدقيق. بيتكلم عن الضبط الدقيق للقوانين والضبط الدقيق للثوابت ضبط الدقيق للظروف الاولى. التلاتة دول. هو طبعا فيه مستويات للضبط اكتر من كده بكتير. لكن دول اول مستوى واهم مستوى
وبدونهم لا يتحقق اي مستوى اخر. يعني على سبيل المثال الضبط الدقيق في تفاصيل المركبات الكيميائية والبيولوجية على الارض ماشي ما انت اول حاجة ايه القوانين والثوابت والظروف. ده ادى الى ايه؟ تكوين الذرة. تكوين الذرة
اول مستوى تعقيد موجود في الكون. مستوى التعقيد ده لن يتحقق الا بمستويات الضبط التلاتة دول. قوانين ثوابت وظروف. بعد وجود الذرة بقى فيه كيميا عندنا نوعين من الذرات. النوع الاول يندمج مع بعضه او النوع الاول
يندمج مع النوع التاني بقى فيه اندماج نووي بقى فيه نجوم. تاني مستوى من التعقيد. النجوم دي في زروف معينة تنفجر فاتكون عناصر اخرى. العناصر دي بقى بمستويات ضبط مختلفة تكون انظمة شمسية. كواكب تدور حول
النجوم وفي مستويات ضبط مختلفة. ظروف الشمس في المجرة. ظروف المجرة ما بين المجرات الاخرى. ظروف الارض في المجموعة الشمسية زروف داخلية للارض. علاقة الارض بالقمر وتأثير القمر على الارض
كل ده ادى في النهاية الى نشأة الحياة على الارض. مستوى جديد من التعقيد. بعد كده نشأة الكائنات الحية الاخرى وصولا الى الانسان. للاسف الشديد لا يوجد كتاب واحد تكلم بشكل متكامل نوعا ما عن
كل مستويات الضبط والاحكام والتصميم والاتقان اللازمين للسماح بنشأة الحياة على الارض اقرب كتاب هو كتاب مصطفى ناصر قبيح. الصنع المتقن. لكن برضه فيه حاجات كتيرة جدا ما اتكلمش عنها. الله المستعان
نفس الكلام بالنسبة لكتابي. وغالبا بسبب ان الموضوع ده كبير جدا وضخم. هتحتاج تقرا فيه اكتر من كتاب. يعني كتاب بعينه وعن زروف الارض. كتاب بعينه عن تلات مستويات الضبط الاساسيين دول. الثوابت والظروف والقوانين
كتاب بعينه عن كل ظروف الضبط التي ادت في النهاية للظروف الفلكية الخاصة بكوكب الارض وانا كنت عملت فيديو عرضت فيه اهم الكتب في موضوع الضبط الدقيق ممكن ترجعوا له. لكن عدد الكتب ده زاد. يعني في كتاب الكون المميز
من اصدارات مركز تكوين مترجم. وفي كتاب الكوكب المميز من اصدارات مركز تبصيم مترجم. الكتابين دول في غاية الاهمية. لو عايز تكون ملم باغلب التفاصيل المتعلقة بالضبط. يبقى تقرا كتاب الصنع المتقن لمصطفى ناصر قديح. وكتاب الكون المميز كتاب مترجم من اصدارات مركز
مركز تكوين وكتاب الكوكب المميز. كتاب مترجم من اصدارات مركز تبسيط. بعد كده الفصل الثاني برهان النظم في عالم الاحياء. الحقيقة والمعارضات. انا لو قعدت ترتيب مواضيع الكتاب الفصل ده كنت هاخره شوية. لان الفصل ده الدكتور اتكلم فيه عن التطور ونقد التطور
انا كنت احب ان الكلام عن نشأة الحياة كبرهان على وجود الله يبقى قبل الكلام عن الاحياء الانواع المختلفة من الكائنات الحية. فهو عنده الفصل الثالث برهان النظم الاحيائي الادلة. هي فكرة نشأة الحياة كبرهان على وجود الله. والكلام عن خصائص الخلية كبرهان
على وجود الله قبل ما نتكلم عن الانواع المختلفة من الكائنات الحية. وتحدي الداروينية لبرهان النزم في الاحياء فكان يبقى الكلام ده الاول. لكن على كل حال. برهان النظم في عالم الاحياء. قال لك الاول مدخل الى برهان النظم. اللي هو دليل التصميم. دليل
التصميم تاريخيا كان بنفس الترتيب اللي الدكتور سامي عامر اتكلم فيه. لان الانسان لم يتعرف على الخلية اولا الكلام ده احتاج الى تقدم علمي وتكنولوجي ظهر مؤخرا في التاريخ البشري. لكن تعامل الانسان مع الكائنات
الحية المختلفة سبق تعامل انسان مع الخلية. فلذلك الداروينية ظهرت اولا. ان احنا نحاول نشغب على النظم او التصميم الظاهر في الكائنات الحية المختلفة. لعل هذا هو السبب اللي خلى الدكتور يتكلم
برهان النظم في عالم الاحياء قبل ما يتكلم عن الخلية. ماشي ما فيش مشكلة. فهو هيتكلم عن تاريخ البرهان. والمذاهب في تفسير النظم. وبعدين ايه بقى موقف التطور الدرويني من هذا البرهان ومن موضوع وجود الله بشكل عام؟ هل التطور الضرويني
لو سبت صحته ينفي وجود الله؟ لأ. قولا واحدا؟ لأ. لان نظرية التطور الضرورية لا تعارض الا برهان النظم في الاحياء. الانواع المختلفة من الكائنات الحية. لكن لو احنا قلنا ان قبله برهان نشأة الحياة
كدليل على وجود الله التطور ما لوش علاقة بالموضوع. وكل البراهين السابقة الضبط الدقيق في الكون حدوث الكون طيب تأثير التطور على البراهين المتعلقة بالانسان والنفس. بنقول ان التطور بيهدم حقائق
لا يوجد لها تبرير الا وجود الله عز وجل. فالدارونية لها مشاكل كتيرة وكبيرة. لكن خلي بالك في النهاية لما بتتأمل تأثير الدروينية على فروع معينة بتتيقن في النهاية ان لا يمكن الداروينية تكون حق. لان مآلاتها ولا
وان كانت لا تنفي وجود الله لكنها تتعارض مع التصور الاسلامي للانسان والكائنات الحية دي نقطة رئيسية الا بقى لو تبنيت ايه ؟ الفياستك ايفولوشن. التطور الالهي الموجه. وفي النهاية هنلاقي
ان في ادلة وبراهين كثيرة جدا تنقد اهم اصول الضرونية. وده اللي ركز عليه الدكتور سامي عامري في كتابي. ما هي اصول وما هي الادلة عليها؟ وما هي الادلة ضدها؟ وده يكفي. بعد كده التطور وتكذيب التاريخ
هو هنا الدكتور سامي عامري بيقول ان نظرية التطور الضرونية بترسم تصور معين لتاريخ الاحياء على الارض ارض لتاريخ الانواع المختلفة من الكائنات الحية. الانواع دي جت ازاي ومنين وفين وكذا. فتصور رئيسي من تصورات
تطور الدرويني فكرة شجرة الحياة. ان فيه سلف عالمي مشترك اللي هو اصل الحياة. من هذا السلف العالمي المشترك كل الكائنات الحية جت. فكل شوية تحصل ايه الكائن ده يتغير فيزهر نوع جديد. فكل الانواع المختلفة مربوطة ببعض بشجرة. ولا يوجد اي
انفصال ما بين الانواع المختلفة من الكائنات الحية. كله مربوط ببعض هل الادلة التاريخية بتأيد ده ؟ لأ. بشكل واضح لأ ، بل ان السمة الرئيسية في زهور الانواع المختلفة
من الكائنات الحية الانقطاع. ان فجأة في التاريخ نلاقي ان في انواع مختلفة من الكائنات الحية ظهرت. بدون سلف سابق ابسط. والدكتور سامي بقى بيتكلم عن الانفجار الكمبري وانفجارات اخرى في عالم الاحياء. والانفجار ده المقصود
فيه ايه ؟ ان فجأة في التاريخ في مدة زمنية قصيرة نسبيا ظهر فجأة بدون سلف سابق انواع كتير مختلفة في غاية التعقيد. من الكائنات الحية. خل بالك لما تيجي تفكر في النقطة دي ده نقد رئيسي للدارونيه. لو
وكانت نظرية التطور الضرورية الصحيحة المفروض نلاقي في الحفريات كل الاشكال الانتقالية ما بين الانواع المختلفة كيف الكائنات الحية؟ ده غير موجود بشدة بما فيهم الانسان. يعني هم بيقولوا الانسان شبه القرد. الانسان والشمبانزي
من سلف مشترك. فالانسان والشمبانزي القرد ابناء عمومة. هل فيه اشكال انتقالية ما بين القرد والانسان كل ما ادعى التطوريين وجود ده العلم بيثبت انه غير موجود. العلم بينقده فبقى
في في النهاية ايضا انقطاع. في حفريات اشباه انسان في حفريات اشباه قروض. ما فيش حفريات وسيطة. وكل حفريات اشباه الانسان قريبة يشبه التنوع اللي موجود ما بين البشر اللي عايشين على وجه الارض حاليا. عادي يعني
انت مش نسخة من بعض. لكن في النهاية يوجد انقطاع واضح ما بين الانسان والقرد. لو كانت الداروينية فعلا حقيقة علمية كنا لقينا مئات الالاف من الحفريات اللي هي عبارة عن اشكال انتقالية. ما بين الانسان والقرد يعني تحمل من
خصائص الانسان وتحمل من خصائص القرد. كل ما بيكتشفه حفرية بتدعي ده لما العلماء بيدرسوا فعلا الحفرية دي بيقولوا الكلام ده غلط ده طلع يا اما تبع الانسان يا اما طلع تبع القرود. وليس شكلا وسيطا انتقاليا. فالدكتور سامي
اكد على النقطة دي بشكل كبير في الجزء ده. بعد كده بيقول التطور وعقم الالية. ازاي اصلا حصل التطور هي آليات التطور. فاتكلم عن الطفرات العشوائية. وعجزها عن انتاج التعقيد اللازم اللي احنا بنلاقيه في
المختلفة من الكائنات الحية. وايضا الانتخاب الطبيعي. وبعدين اتكلم عن فكرة هي حقيقة علمية ولا لأ؟ وبعدين اتكلم عن الانسان تحديدا بعد كده بقى الفصل التالت برهان النظم الاحيائي. اللي هو نشأة الحياة الخلية. فبيتكلم عن المعلومات اولا. وفكرة بقى
بشكل عام كبرهان على وجود الله. النقطة دي في غاية الاهمية. الكائنات الحية فيها معلومات لكن فكرة المعلومة مش حصرية في الكائنات الحية. فبيقول الكون معلومة وبيتكلم عن ان فكرة المعلومة
وجود المعلومة برهان على وجود العليم. وبعدين بيتكلم بقى عن التعقيد المتفرد اللي هو التعقيد الوظيفي وان هذا المستوى من التعقيد برهان على وجود الله عز وجل. ودليل على الاحكام والتصميم والاتقان. بعد كده بقى بيتكلم عن نشأة الحياة. والكلام عن
وخصائص الخلية وهكذا. بيتكلم برضه عن موضوع التشفير تحديدا. وموضوع الوعي في الكائنات الحية الدنيا اللي هي اقل من الانسان يعني تم التعقيد غير القابل للتبسيط. او التعقيد غير القابل للاختزال. كلام ويكل به عن الموضوع. ثم ايضا
جديدة ما كنتش فوت عليها قبل كده. النظام الفائض عن الحد الادنى للحاجة المعيشية. ودي نقطة شبه فكرة ايه؟ العقل وفائض الحاجة للبقاء على قيد الحياة. اللي هو فيما معناه كأن مستوى النظام في الكائنات الحية اعلى بكتير من مجرد
فكرة الحاجة المعيشية او البقاء على قيد الحياة. وبعدين بيتكلم عن الزوجية وظهور التكافل الجنسي وده برهان في حد ذاته بيتكلم عن مشكلة التطور المتقارب. دي من ضمن تحديات نظرية التطور الضرورية. ان نفس التصميم يظهر
في كائنات حية الظاهر ان ما لهمش اي علاقة ببعض من الناحية التطورية. ده ما ظهرش من نفس السلف اللي التاني ظهر منه. طب ليه هم متشابهين في التصميم؟ دي مشكلة. بيتكلم ايضا عن اللغة ان دي ظاهرة في حد ذاتها برهان على وجود
وفي الاخر الدكتور بيختم بالكلام عن الجمال الشفيف. الجمال الظاهر في الكون. الجمال الظاهر في الكائنات الحية. وان ده مستوى وزائد من الاحكام والتصميم والاتقان. وكنا عملنا فيديو عن هذا الموضوع مدته العلمية من هزا الكتاب. في الاخر فيه ملحق توحيد ام تعدد الهة
الدكتور سامي عامري بينتقد في عقيدة الثالوث او عقيدة تعدد الالية بشكل عام. لكنه بيتكلم تحديدا عن الثالوث. وبيقول ان عقليا منطقيا الاله واحد. ثم خاتمة ومصادر ومراجع. وبرضو راجعت على قايمة المصادر وعلمت على اهم
والمراجع اللي انت المفروض تاخد بالك منها. خصوصا في القائمة الانجليزية. باذن الله عز وجل اكيد هيبقى في عندنا فيديوهات هنشرح في خلاصة كتاب براهين وجود الله في النفس والعقل والعلم. وحابب بس اقول ان احنا علشان نطلع هذا الملف اللي هو حوالي متين
صفحة خد مجهود كبير جدا. حوالي شهر كامل او اكتر. بنشتغل على ان الملف ده يطلع بالشكل ده. علشان انت في النهاية تقدر تقراه ويكون مريح لعينيك ومتنسق بشكل ممتاز. وايضا تستطيع ان تقتبس منه. فلو انت بتعمل في مجال
والالحاد واسبات وجود الله بقى عندك مادة علمية خالصة مشفية تقدر تستخدمها في منازراتك وحواراتك. ودي من اهم هداف عصير الكتب وخلاصة الكتب. ففي النهاية حابب اقول ان لسه قدامنا كوم ضخم جدا من الكتب. والموضوع ده مش هياخد
شهر ولا شهرين ولا حتى سنة ولا سنتين. لذلك اتمنى ان اللي يقدر يدعم هذا المشروع يدعمنا عن طريق صفحة او بيبال او حتى من خلال الانتساب في القناة. ساجد اللينكات كلها تحت في وصف الفيديو. وانا ساكتفي بهذا القدر في هذا الفيديو. لو حاز الفيديو على اعجاب
ما تنساش تعمل لايك للفيديو. وما تنساش مشاركة الفيديو مع اصحابك. وما تنساش الاشتراك في القناة وتفعيل الجرس علشان تقدر تتابع كل جديد. والى اللقاء في فيديو قريبا جدا باذن الله عز وجل لا تنسونا من صالح دعائكم. والسلام عليكم ورحمة الله وبركاته